Държавен вестник, бр. 66, 2015 г., стр. 79

БРОЙ  66	
Д Ъ Р Ж А В Е Н  В Е С Т Н И К 	
СТР.  79  
МИНИСТЕРСТВО  
НА ЗЕМЕДЕЛИЕТО И ХРАНИТЕ
НАРЕДБА № 17 
от 19 август 2015 г.
за прилагане на мярка 20 „Техническа 
помощ“ от Програмата за развитие на селските 
райони за периода 2014 – 2020 г.
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат условията 
и редът за прилагане на мярка „Техническа 
помощ“ от Програмата за развитие на сел-
ските райони за периода 2014 – 2020 г. (ПРСР 
2014 – 2020 г.), подкрепена от Европейския 
земеделски фонд за развитие на селските 
райони (ЕЗФРСР).
Чл. 2. Финансова помощ се предоста-
вя за изпълнение на дейности от ПРСР 
(2014 – 2020 г.), посочени в приложение № 1.
Чл. 3. (1) Ползватели на финансовата помощ 
за изпълнение на дейности по линия на мярка 
„Техническа помощ“ от ПРСР (2014 – 2020 г.) 
са дирекция „Развитие на селските райо-
ни“ – Управляващ орган (УО) на ПРСР, и 
Държавен фонд „Земеделие“ – Разплащателна 
агенция (ДФЗ – РА).
(2) Дирекция „Развитие на селските райо-
ни“ – УО на ПРСР, е ползвател на финансова 
помощ за всички дейности от приложение № 1.
(3) Държавен фонд „Земеделие“ – Разпла-
щателна агенция, е ползвател на финансова 
помощ за дейностите по т. 2, 3, 5, 7, 8, 9, 12, 
13, 14, 15, 18, 19, 20, 21, 22, 23 и 24 от прило-
жение № 1.
Г л а в а  в т о р а
ФИНАНСОВИ УСЛОВИЯ
Чл. 4. Финансовата помощ за дейности 
по мярка „Техническа помощ“ от ПРСР 
(2014 – 2020 г.) е в размер до 100 на сто от 
общите допустими разходи.
Чл. 5. (1) Финансовата помощ се изплаща 
от ДФЗ – РА, след извършване на цялата 
подпомагана дейност.
(2) Финансовата помощ може да се извърш-
ва и чрез междинни плащания за одобрена 
обособена част от подпомаганата дейност, 
след като бъде извършена и приета по съот-
ветния ред, когато естеството на дейността 
позволява и това е предвидено в договора за 
изпълнение и заявлението за кандидатстване.
(3) Междинни плащания са допустими:
1. до три пъти за периода на изпълнение 
на дейностите по чл. 10, ал. 1 и чл. 11, ал. 1, 
т. 2 и до 5 пъти за договори с период на из-
пълнение над една година;
2. ежемесечно за дейностите по чл. 11, 
ал. 1, т. 1, 3, 4, 5 и 6.
Г л а в а  т р е т а
ДОПУСТИМИ РАЗХОДИ
Чл. 6. (1) За да са допустими за подпо-
магане, разходите трябва едновременно да 
отговарят на следните изисквания: 
1. необходими са за изпълнение на дей-
ностите от приложение № 1 и са одобрени 
от ръководителя на УО на ПРСР или от 
изпълнителния директор на ДФЗ – РА, по 
реда на чл. 7;
2. включени са в приложение № 2;
3. проследими са на базата на осъщест-
вяваната счетоводна отчетност;
4. действително са направени след регис-
трация на заявленията в Секретариата на 
мярка „Техническа помощ“ (Секретариата) 
по реда на чл. 8, ал. 1, т. 1;
5. могат да бъдат установени с необхо-
димите оригинални разходооправдателни 
документи съгласно приложимото законо-
дателство.
(2) За финансиране са допустими разходи 
за дейности по чл. 11, ал. 1, т. 5, извършени 
преди подаване на заявлението за кандидат-
стване, но не по-рано от 1 май 2015 г.
(3) Недопустими за подпомагане са след-
ните разходи: 
1. за обикновена подмяна и поддръжка, 
представляващи замяна на активи, които не 
водят до подобряване на цялостната дейност 
на кандидата;
2. възникнали при изпълнение на договори 
за лизинг, разходи за застраховки, разходи 
за лихви, разходи за неустойки и такси, дру-
ги разходи, свързани с договора за лизинг, 
режийни разходи и разходи за застраховки;
3. за данък върху добавената стойност 
(ДДС), освен ако не е възстановим по нацио-
налното законодателство за облагане с ДДС;
4. за закупуване на оборудване втора 
употреба;
5. разходи, извършени преди 1 януари 
2014 г.;
6. принос в натура;
7. за закупуване на права за производство и 
плащане, закупуване на животни, закупуване 
на едногодишни растения и тяхното засаж-
дане – за дейности, включващи инвестиции 
в селското стопанство;
8. за инвестиция, за която е установено, 
че ще оказва отрицателно въздействие върху 
околната среда;
9. извършени преди подаването на за-
явление за кандидатстване от страна на 
бенефициента, независимо дали всички 
свързани плащания са направени, или не, с 
изключение на разходите за предпроектни 
проучвания, такси, хонорари за архитекти, 
инженери и консултантски услуги, извършени 
след 1 януари 2014 г.;